૨૦૧૪માં નરેન્દ્ર મોદીએ અચ્છે દિનની આશા જગાવી અને યુપીએ સરકારના ભ્રષ્ટાચાર સામે આક્રમક બન્યા. ઝળહળતો વિજય મળ્યો. આ પછીનાં ચાર વર્ષ દરમિયાન સંખ્યાબંધ સુધારા થયા છે. બેન્કોનાં રાષ્ટ્રીયકરણ સામે મોદી સરકારે કરોડો લોકોનાં જનધન ખાતાં ખોલાવ્યાં. સ્વાસ્થ્ય યોજનાઓ – વીમા યોજનાઓ શરૂ કરી, ગેસનાં સિલિન્ડર વિનામૂલ્યે આપ્યાં, વીજળી પહોંચાડી વગેરે લોકહિત – કલ્યાણનાં પગલાં લીધાં છે. મંત્રી- સરકાર કક્ષાએ ભ્રષ્ટાચારની ફરિયાદ નથી, પણ નાગરિકોને ભ્રષ્ટાચારથી મુક્તિ મળી નથી. બ્લેક મની પકડવા માટે નોટબંધી આવી તેની સફળતા સામે પ્રશ્ન છે. બેન્કોમાં મોટા – ધનાઢ્ય લોકોએ ધોળા દિવસે ધાડ પાડી અને પલાયન થઈ ગયા. આ ઘટનાઓનો જવાબ જનતા માગી રહી છે.